《皇雅十首 其九 皇治》
宋代·尹洙

皇底其治，钦哉惟刑。在疑而宥，罔察为明。爱怒弗肆，孰为重轻。

毋一弗辜，惟典之平。

前世理官，倚法以刻。匪彼为仇，盖曰任职。今之蔽狱，务正其辟。

鉴于前人，繄我仁德。

皇德在仁，寖而成风。公侯卿士，靡不率从。麛卵萌生，咸保厥终。

不鄙不夭，乐哉融融。

作者简介：尹洙（1001~1047年），字师鲁，河南府洛阳（今河南洛阳市）人。北宋时期大臣、散文家。天圣二年，考中进士，授正平主簿，迁河南户曹，选为馆阁校勘，迁太子中允。交好范仲淹，累贬经略判官。后期，迁右司谏、渭州知州、兼领泾原路经略公事，因事再贬均州酒税。庆历七年，去世，私谥河南先生。提倡古文运动，著有《河南先生文集》、《五代春秋》等传于世。